19.9.2019

Vihdin kunta, PAPPILANPELLON koulu

Alkukeväästä tehtiin sisäilmaverrokkitutkimus. Luokan 4A tulosten vuoksi haluttiin selventää nykyinen tilanne teettämällä pintanäytteidenotto (8.4.2019). Tutkimusten tulosten perusteella luokassa havaittiin poikkeavaa homekasvustoa pinnoilla.

Tutkimusselostus Pappilanpellon koulu, Sisäilman seurantamittauksen lisänäytteet, raportti päivätty 29.8.2019, löytyy kunnan internet Sisäilma-sivuilta:

<https://www.vihti.fi/asuminen-ja-ymparisto/ymparistoterveydenhuolto/sisailma-asiat/>

Pintanäytteidenotto uusittiin 4A luokkahuoneessa ja portaikossa 208 kesällä (26.7.2019). Tästä on saatu uusi tutkimustulos (29.8.2019). Tulosten perusteella portaikossa on pientä home- ja sienikasvustoa. Luokkahuone 4A:n bakteeripitoisuudet olivat huomattavasti alhaisemmat aiempaan mittaukseen nähden, eivätkä enää merkittäviä. Luokkahuoneen yläpinnoilla esiintyi yksittäisiä kosteusvaurioon viittaavia mikrobikasvustoja, jotka todennäköisesti johtuvat käytäviltä tai tuuletusikkunoiden kautta kulkeutuneista itiöistä. Lähtökohtaisesti yksittäiseen kosteusvaurioon viittaavien mikrobien esiintyminen pieninä pitoisuuksina on normaalia.

Yleisesti sisäilman mikrobinäytteet suositellaan otettavaksi talvikaudella, jolloin ulkoilman sieni-itiö- ja sädesienipitoisuudet ovat pienimmillään ja niiden vaikutus sisäilmaan vähäisin. Sädesieniä esiintyi yksittäisenä pesäkkeenä luokkatilassa lampun päällä. Se on saattanut kulkeutua luokkahuoneeseen käytävältä tai tuuletusikkunan kautta siivouksen yhteydessä. Pintanäytteenotto uusitaan aiemman lisäksi otettavaksi talvikaudella, kevään 2020 aikana.

Toimenpide-ehdotuksiksi suositellaan luokkahuoneen yläpölyjen järjestelmällistä siivousta sekä paloporrasoven (portaikkoon 208 johtavan oven) merkitsemistä merkein ”vain hätäpoistumiskäyttöön”, jotta sitä ei käytetä tavanomaisesti. Lisäksi tavaroiden varastoimista koulun käytävillä tulisi välttää, jotta siivoaminen on helpompaa.

Kesän 2019 aikana tehtyjä toimenpiteitä, joiden katsotaan parantavan koulun sisäilmaa:

* Porrashuoneet siivottu ja niistä on tyhjennetty ylimääräinen tavara pois, tila toimii nyt normaaliin tapaan hätäpoistumistienä. Porrashuoneen ovi on tiivistetty.
* Luokkahuoneiden puolella on tehty tiivistyksiä, ilmanvaihto vaihdettu 🡪 asennettu suutinkanavat.
* Luokkahuoneen perussiivous suoritettu kesällä.
* Koko kiinteistön ilmanvaihtoa koskeva nuohous tehty.
* Liikuntasalin ja hammashoitolan ilmanvaihdon nuohous tehty.
* Hammashoitolaan lisätty ilmalämpöpumppu.
* Koulun kalusteita on uusittu

Koululla jatketaan ilmanvaihdon pyörittämistä täysillä 24/7. Sisäilma on selkeästi parempi nyt tehtyjen toimenpiteiden jälkeen. Lisäksi sisäilmaa parannetaan uusimalla joiltakin osin ilmanvaihtokoneistoa poistoilman lisäämiseksi.

Lisätietoja antaa tarvittaessa:

Kjell Gröning, Tilapalvelu, p. 0500 883919, [kjell.groning@vihti.fi](mailto:kjell.groning@vihti.fi)

Matti Kokkinen, Infra- ja tukipalvelut, p. 0440 421347, [matti.kokkinen@vihti.fi](mailto:matti.kokkinen@vihti.fi)